
ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αναγκαστική απαλλοτρίωση έκτασης για την ανέγερση διδακτη¬ 
ρίου του 7ου Δημοτικού Σχολείου Χαλκίδας. 1 

Αναγκαστική απαλλοτρίωση έκτασης για την ανέγερση διδακτη¬ 
ρίου του Γυμνασίου - Λυκείου Γυθείου Λακωνίας. 2 

Αναγκαστική απαλλοτρίωση υπόγειου και ισόγειου χώρου για 
εγκατάσταση Υ/Σ Διανομής επί των οδών 25ης Μαρτίου και 

Ηρώων Πολυτεχνείου 32 Δήμου Ρόδου. 3 

Αναγκαστική απαλλοτρίωση ακινήτων για τη διαπλάτυνση της 
Εθνικής οδού Αθηνών - Βουλιαγμένης - Σουνίου στη θέση «Γα¬ 
λάζια Ακτή» της Κοινότητας Καλυβιών. 4 

Τροποποίηση της Δ. 4747/1213/30.9.1982 (ΦΕΚ 576/3.12. 

1982 τ.Δ') κοινής υπουργικής απόφασης.. . 5 

Αναγκαστική απαλλοτρίωση ακινήτων για την κατασκευή της 
Ευρείας παράκαμψης Πάτρας του Τμήματος Κ5-Κ6 (Γλαύ¬ 
κου - Οβρίας). . .· 6 

Τυπική μερική άνάκληση της αναγκαστικής απαλλοτρίωσης που 
κηρύχθηκε με την Θ. 5565/7.019/9.12.1963 Κοινή Υπουρ¬ 
γική απόφαση (ΦΕΚ 200/20.12.1963 τ.Δ'.), υπέρ και με 

δαπάνη της Α.Ε. Βιομηχανίας Ξύλου «ΞΥΛΟΠΑΝ». 7 

διαπίστωση υπαγωγής στις νέες διατάξεις για τις απαλλοτριώσεις 
της επαρχιακής οδού Καλό Χωριό - Ξεροκαμάρες από 

χθ.0+000 μέχρι χθ. 3+126,75. 8 

διαπίστωση υπαγωγής στις νέες διατάξεις για τις απαλλοτριώσεις 
της επαρχιακής οδού αριθ. 9 Σταυρακιανή Καμάρα - Δάφνες 

από χθ. 0+000 μέχρι χθ. 4+200. 9 

Ιρισμός τμήματος (εντός του χωρίου Στουρναρέϊκα). της αριθ. 9 
επαρχιακής οδού Πύλης Στουρναρέϊκων από χθ. 13+200 έως 
χθ. 13+600 στο οποίο προβλέπεται απαλλοτρίωση για βελτί¬ 
ωση του δρόμου (Αναδημοσίευση).10 

Εγκριση απαλλοτρίωσης ακινήτου στην Κοινότητα Αγ. θωμά 

επαρχίας Μεσολογγίου Ν. Αιτωλίας και Ακαρνανίας.11 

Ανακοίνωση για την παρακατάθεση αποζημίωσης .από απαλλοτρί¬ 
ωση ακινήτων στο Ν. Χανιών.13 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Τροποποίηση του από 31.10.1985 π. δ/τος «Καθορισμός χρή¬ 
σεων γης στην περιοχή Καλλιθέας της Κοινότητας Πεντέλης 
(Αττικής) (ΦΕΚ 600/Δ/85).14 . 


ΑΠΟΦΑΣΕΙΣ 

Επίσπευση από το Δημόσιο της εφαρμογής του Σχεδίου πόλης 

Χαλανδρίου. 15 

Κίνηση της διαδικασίας σύνταξης του Γεν. Πολεοδομικού Σχε¬ 
δίου Κ. Κουλούρας Ν. Αχαΐας.16 

Εφαρμογή άρθρου 1 του Ν. 653/77 «περί υποχρεώσεως των 
παρόδιων ιδιοκτητών για την διάνοιξη Εθν. Οδών κλπ.». ... 17 
Ανάκληση της από 18.3.80 ΦΕΚ 184 Δ απόφαση Νομάρχη 
Βοιωτίας περί αναγνώρισης οδού προϋφισταμένης του 1923; 
Ανάκληση της αριθ. 2125/20.5.85 απόφαση Νομάρχη για 
τον ίδιο δρόμο πριν του 1923 στον Ορχομενό και έκδοση 
νέας απόφασης που αφορά την αναγωνριση του πιο πάνω 

δρόμου ως προϋφιστάμενο του 1923. 18 

Καθορισμός στάσιμων και απομακρυσμένων οικισμών για εξουσιοδό¬ 
τηση Προέδρων Κοινοτήτων για χορήγηση οικοδομικών αδειών. 19 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 3648/266/29.1.86 απόφαση του 


ΥΠ. ΠΕ. ΧΩ. ΔΕ.;....20 

Διόρθωση σφάλματος στη Γ. 3199/185/20.1.86 απόφαση 

Υπουργού ΠΕ.ΧΩ.ΔΕ. .... 21 

Διόρθωση σφαλμάτων στην 337/19/7.1.86 απόφσίση του 

Υπουργού ΠΕ.ΧΩ.ΔΕ.22 

Διόρθωση σφάλματος στο 13—1—86 Π. Δ/γμα.23 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. Π3487/1011 (1) 

Αναγκαστική απαλλοτρίωση έκτασης για την ανέγερση διδακτηρίου 
του 7ου Δημοτικού Σχολείου Χαλκίδας. 

Ο ΥΠΟΥΡΓΟΣ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 
ΚΑΙ Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

' Εχοντας υπόψη: 

1. Τις διατάξεις του Ν.Δ/τος 797/1971 «περί αναγκαστικών 
απαλλοτριώσεων», σε συνδυασμό με τις διατάξεις του -Β.Δ/τος 
139/1971 «περί της αρμοδιότητος των Νομαρχών προς κήρυξιν ανα¬ 
γκαστικών τινων απαλλοτριώσεων». 

2. Τις διατάξεις του άρθρου 17 του Α.Ν. 627/1968 «περί Οργανισμού 
Σχολικών Κτιρίων», σε συνδυασμό με τις διατάξεις του Ν. 513/1976. 

3. Το 38/22.12.80 απόσπασμα πρακτικού από τη συνεδρίαση του 
Διοικητικού Συμβουλίου του Νομαρχιακού Ταμείου Εύβοιας. 

4. Το από 21.12.78 πρακτικό καταλληλότητας της απαλλοτριού- 
μενης έκτασης, που καταρτίστηκε από την κατά Νόμο Επιτροπή. 

5. Την Υ.63/20.8.85 (Φ.Ε.Κ. 498/20.8.85 χ-Β’) απόφαση του 
Πρωθυπουργού σχεχιχά με την ανάθεση αρμοδιοτήτων στον Αναπλη¬ 
ρωτή Υπουργό Οικονομικών Νικόλαο Αθανασόπουλο, αποφασίζουμε: 

Κηρύσσουμε την αναγκαστική απαλλοτρίωση, για λόγους δημόσιας 
ωφέλειας και ειδικότερα για την ανέγερση διδακτηρίου του 7ου Δημο¬ 
τικού Σχολείου Χαλκίδας, έκτασης εμβαδού 1.423,80 μ2, που βρί¬ 
σκεται στην περιοχή του Δήμου χαλκίδας Νομού Εύβοιας, μεταξύ 
των οδών Βουδικλάρη, Λεμπέση, Γιαννίτση και Ιατρίδου και ορίζεται 
με τα γράμματα Α-Β-Δ-Ε-Ζ-Η-Θ-Α στο με κλίμακα 
1:200 κτηματολογικό διάγραμμα - πίνακα, που έχει συντάξει στις 
7.8.84 ο πολιτικός μηχανικός Κυριάκος Ηλίας και έχει θεωρήσει ο 
Διευθυντής Τ.Υ.Ν.Ε. Γεωρ. Γεωργατζής. 

Στην έκταση που απαλλοτριώνεται προβάλλουν δικαιώματα κυριό¬ 
τητας οι: α) Μαρία Μαστροδημήτρη και β) Μπάρμπα και Σιμού. 

Η απαλλοτρίωση κηρύσσεται υπέρ του Σχολικού Ταμείου του 7ου 
Δημοτικού Σχολείου Χαλκίδας και με δαπάνη του Νομαρχιακού Τα¬ 
μείου Εύβοιας. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 3 Ιουνίου 1986 

Ο ΥΠΟΥΡΓΟΣ Ο ΑΝΑΠΛ. ΥΠΟΥΡΓΟΣ 

ΕΘΝ. ΠΑΙΔΕΙΑΣ & ΘΡΗΣΚ/ΤΟΝ ΟΙΚΟΝΟΜΙΚΟΝ 

ΑΝΤ. ΤΡΙΤΣΗΣ Ν. ΑΘΑΝΑΣΟΠΟΥΛΟΣ 

-ψ- 

Αριθ. Π3486/1010 (2) 

Αναγκαστική απαλλοτρίωση έκτασης για την ανέγερση διδακτηρίου 
του Γυμνασίου - Λυκείου Γυθείου Λακωνίας. 

Ο ΥΠΟΥΡΓΟΣ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΚΑΙ Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

' Εχοντας υπόψη: 

1. Τις διατάξεις του Ν.Δ/τος 797/1971 νπερί αναγκαστικών 
απαλλοτριώσεων», σε συνδυασμό με τις διατάξεις του Β.Δ/τος 
139/1971 «περί της αρμοδιότητος των Νομαρχών προς κήρυξιν ανα¬ 
γκαστικών τινων απαλλοτριώσεων». 

2. Τις διατάξεις του άρθρου 17 του Α.Ν. 627/1968 «περί Οργανισμού 
Σχολικών Κτιρίων», σε συνδυασμό με τις διατάξεις του Ν. 513/1976. 

3. Τα από 5.12.85 και 31.1.86 αποσπάσματα πρακτικών από τις 
συνεδριάσεις του με αριθ. 28/1985 και 2/1986 αντίστοιχα του Διοι¬ 
κητικού Συμβουλίου του Νομαρχιακού Ταμείου Λακωνίας. 

4. Το από 18.11.85 πρακτικό καταλληλότητας της απαλλοτριού- 
μενης έκτασης, που καταρτίστηκε από την κατά Νόμο Επιτροπή. 

5. Την Υ.63/20.8.85 (Φ.Ε.Κ. 498/20.8.85 τ.Β’) απόφαση του 
Πρωθυπουργού σχετικά με την ανάθεση αρμοδιοτήτων στον Αναπλη¬ 
ρωτή Υπουργό Οικονομικών Νικόλαο Αθανασόπουλο, αποφασίζουμε: 

Κηρύσσουμε την αναγκαστική απαλλοτρίωση, για λόγους δημόσιας 
ωφέλειας, και ειδικότερα για την ανέγερση διδακτηρίου του Γυμνασίου 
Λυκείου Γυθείου Λακωνίας, έκτασης εμβαδού 1.368 Μ2, που βρίσκε¬ 
ται στην περιοχή του Δήμου Γυθείου Νομού Λακωνίας, και απεικονί¬ 
ζεται με τους αριθμούς 12-14-6-5' -5' '-12 και 1-2-3-4-1 (ιδιοκτη¬ 
σίες 2 και 3) στο από του έτους 1985 με κλίμακα 1:200, κτηματολο¬ 
γικό διάγραμμα - πίνακα, που έχει συντάξει ο πολιτικός μηχανικός 
Παναγιώτης Παναγάκης και έχει θεωρήσει ο Διευθυντής Τεχνικών 
Υπηρεσιών Νομαρχίας Λακωνίας Γεώργιος Κοτσιώνης. 

Στην έκταση που απαλλοτριώνεται προβάλλουν δικαιώματα 
κυριότητας οι: 1) Βασίλειος Γεωργίου Δασκαλάκης, 2) Κληρονό¬ 
μοι Παναγιώτη Αποστολάκου κλπ. 

Η απαλλοτρίωση κηρύσσεται υπέρ του Σχολικού Ταμείου του Γυμνασίου 
- Λυκείου Γυθείου και με δαπάνη του Νομαρχιακού Ταμείου Λακωνίας. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 3 Ιουνίου 1986 

Ο ΥΠΟΥΡΓΟΣ Ο ΑΝΑΠΛ. ΥΠΟΥΡΓΟΣ 

ΕΘΝ. ΠΑΙΔΕΙΑΣ & ΘΡΗΣΚ/ΤΟΝ ΟΙΚΟΝΟΜΙΚΟΝ 

ΑΝΤ. ΤΡΙΤΣΗΣ Ν. ΑΘΑΝΑΣΟΠΟΥΛΟΣ 

-♦- 


Αριθ, Β. 677/960 (3) 

Αναγκαστική απαλλοτρίωση υπόγειου και ισόγειου χώρου για 

εγκατάσταση Υ/Σ Διανομής επί των οδών 25ης Μαρτίου και 

Ηρώων Πολυτεχνείου 32 Δήμου Ρόδου. 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 
ΚΑΙ Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

• ' Εχοντας υπόψη: 

1. Τις διατάξεις του Ν.Δ/τος 797/1971 «περί αναγκαστικών 
απαλλοτριώσεων», σε συνδυασμό με τις διατάξεις του Β.Δ/τος 
139/1971 «περί της αρμοδιότητος των Νομαρχών προς κήρυξιν ανα¬ 
γκαστικών τινων απαλλοτριώσεων». 

2. Τις διατάξεις της παρ. 2 του άρθρου 4 του Νόμου 1468/1950 
«περί ιδρύσεως Δημοσίας Επιχειρήσεως Ηλεκτρισμού», όπως έχει τρο¬ 
ποποιηθεί και συμπληρωθεί μεταγενέστερα, με τον Α.Ν. 1672/1951, 
που κυρώθηκε με το Νόμο 2113/1952. 

3. Τις διατάξεις του άρθρου 9 του Α.Ν. 1566/1950 «περί κυρώ- 
σεως της μετά του οίκου «ΕΒΑ500» συναφθείσης την 20ην Ιουλίου 
1950 συμβάσεως κλπ», όπως έχουν κυρωθεί, τροποποιηθεί και συ¬ 
μπληρωθεί με το Νόμο 1633/1951. 

4. Την απόφαση του Διοικητικού Συμβουλίου της Δημόσιας Επι- 
χειρήσεως Ηλεκτρισμού με αριθμό 29(34), (συνεδρίασή του με 
αριθμό 5/28.1.86). 

5. Την απόφαση του Πρωθυπουργού Υ.63/20.8.85 (Φ.Ε.Κ. 498/20. 
8.85 τ.Β') σχετικά με την ανάθεση αρμοδιοτήτων στον Αναπληρωτή 
Υπουργό Οικονομικών Νικόλαο Αθανασόπουλο, αποφασίζουμε: 

Κηρύσσουμε την αναγκαστική απαλλοτρίωση, για λόγους δημόσιας 
ωφέλειας και ειδικότερα για την εγκατάσταση υποσταθμού διανομής 
ηλεκτρικής ενέργειας, χώρων στο υπόγειο και στον ακάλυπτο του 
ισόγειου (για καταπακτή) της οικοδομής που βρίσκεται επί των οδών 
25ης Μαρτίου και Ηρώων Πολυτεχνείου 32 (0·Τ·52), που βρίσκεται 
στην περιοχή του Δήμου Ρόδου Νομού Δωδεκανήσου. 

Οι προς απαλλοτρίωση χώροι (υπόγειος και ισόγειος) έχουν αντί¬ 
στοιχα εμβαδά σε μέτρα τετραγωνικά, είκοσι εννέα και ενεννήντα τρία 
εκατ. (29,93) και τέσσερα και εξήντα οκτώ εκατοστά (4,68) όγκους 
σε μέτρα κυβικά, εκατόν είκοσι τέσσερα και είκοσι εκατοστά(124,20) 
και δέκα εννέα και δέκα εννέα, (19,19) επί του συνολικού όγκου της 
οικοδομής που ανέρχεται σε μέτρα κυβικά τέσσερις χιλιάδες τετρακό¬ 
σια σαράντα έξι και τέσσερα εκατοστά (4.446,04). Βάσει της σχέ- 
σεως των όγκων Υ/Σ και οικοδομής προκύπτει για το χώρο του Υ/Σ 
ΔΕΗ και την καταπακτή ποσοστό συνιδιοκτησίας εξ αδιαιρέτου επί 
του οικοπέδου των κοινοχρήστων και κοινοκτήτων χώρων της οικο¬ 
δομής δέκα χιλιοστά (10%®). Σύμφωνα με το πιο πάνω ποσοστό 
συνιδιοκτησίας αναλογούν στον υπόγειο και ισόγειο χώρο έκταση 
μέτρων τετραγωνικών τρία και εβδομήντα εκατοστά (3,70) επί του 
οικοπέδου που έχει έκταση μέτρα τετραγωνικά τριακόσια εξήντα εν¬ 
νέα και εξήντα εκατοστά (369,60). 

Η ΔΕΗ ως συνιδιοκτήτρια δεν θα μετέχει στη διοίκηση της οικο¬ 
δομής αφού στη σύσταση οριζόντιας ιδιοκτησίας δεν προβλέπονται 
ψήφοι στη ΔΕΗ. 

Οι προς απαλλοτρίωση χώροι (υπόγειο και ισόγειο) θα χρησιμο¬ 
ποιούνται ελεύθερα ως Υποσταθμός μετατροπής και διανομής ηλε¬ 
κτρικής ενέργειας χωρίς να υπόκεινται σε κανένα περιορισμό χρήσεως 
από τυχόν αντίθετες διατάξεις κανονισμού της οικοδομής και απαλ¬ 
λάσσονται από τη συμμετοχή στις δαπάνες κοινοχρήστων και συντή- 
ρησης της οικοδομής, σύνδεσης με τον κεντρικό αγωγό αποχέτευσης, 
τελών Οργανισμού Αποχέτευσης και κάθε άλλης δαπάνης. 

Η είσοδος των μηχανημάτων της ΔΕΗ στο χώρο του Υποσταθμού 
μέσω της καταπακτής του ισόγειου (σύσταση δουλείας διελεύσεως) θα 
επιτρέπεται ελεύθερα οποιαδήποτε ώρα του εικοσιτετραώρου. 

Η είσοδος του προσωπικού της ΔΕΗ θα επιτρέπεται ελεύθερα 
οποιαδήποτε ώρα του εικοσιτετραώρου (σύσταση δουλείας διελεύσεως) 
από την κύρια είσοδο της οικοδομής και δια του κλιμακοστασίου στον 
υπόγειο χώρο όπου και ο Υποσταθμός ΔΕΗ. 

Η όδευση του αεραγωγού εξάερισμού και Υποσταθμού (σύσταση 
δουλείας διελεύσεως) θα αρχίζει από το χώρο του υπσταθμού θα διέρ¬ 
χεται κάτωθεν του κλιμακοστασίου του υπογείου και θα καταλήγει 
στον εσωτερικό οπίσθιο ακάλυπτο χώρο της οικοδομής. 

Απαγορεύεται η τοποθέτηση κιγκλιδωμάτων ή οποιουδήποτε 
άλλου αντικειμένου στον απαλλοτριούμενο χώρο του ακάλυπτου 

(καταπακτή) που αποτελεί αυτοτελή και διακεκριμένη ιδιοκτησία 
της ΔΕΗ ανεξάρτητη του υπόγειου χώρου. 

Απαγορεύεται με οποιοδήποτε τρόπο μόνιμο ή προσωρινό ή ολική 
ή μερική απόφραξη του αεραγωγού απ’ οπουδήποτε και αν διέρχεται 
ως επίσης και κάθε επέμβαση πάνω σ’ αυτόν και επί των ανοιγμά¬ 
των με τα οποία εξασφαλίζεται ο αερισμός του χώρου του Υποσταθ¬ 
μού. Ο χώρος του Υποσταθμού θα είναι απαλλαγμένος από οποιαδή¬ 
ποτε εγκατάσταση ξένη προς τον προορισμό του (σωληνώσεις παρο¬ 
χών ΔΕΗ-ΟΤΕ, ηλεκτρικής και υδραυλικής εγκατάστασης, αποχέ¬ 
τευσης, κεντρικής θέρμανσης κλπ.). 

Οι προς απαλλοτρίωση χώροι εμφαίνσνται του μεν υπογείου με τα 
στοιχεία Α-Β-Γ -Ζ-Η-Θ-Λ-Α,τουδε ισογείου επί του ακάλυπτου 
με τα στοιχεία Γ-Δ-Ε-Ζ-Γ, στο με αριθμό 5-40465 2/2 από 

2.12.85 κτηματολαγικό διάγραμμα - πίνακα, που έχει συνιάξει η αρμόδια 
Υπηρεσία της ΔΕΗ και έχει θεωρήσει στις 11.2.86 ο Διευθυντής του 
Υπουργείου Βιομηχανίας, Ενέργειας και Τεχνολογίας Θ. Κρητικός. 

Στην έκταση που απαλλοτριώνεται προβάλλει δικαιώματα κυριότη¬ 
τας η ' Αννα σύζ. Ιωάννου Καπετανάκη. 

Η απαλλοτρίωση κηρύσσεται υπέρ της Δημόσιας Επιχειρήσεως 
Ηλεκτρισμού και με δαπάνη της. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 28 Μαΐου 1986 

Ο ΑΝΑΠΛ. ΥΠΟΥΡΓΟΣ Ο ΥΠΟΥΡΓΟΣ ΒΙΟΜΗΧΑΝΙΑΣ, 

ΟΙΚΟΝΟΜΙΚΟΝ ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Ν. ΑΘΑΝΑΣΟΠΟΥΛΟΣ Μ. ΝΑΤΣΙΝΑΣ 

-♦- 

Αριθ. Α. 6478/1025 (4) 

Αναγκαστική απαλλοτρίωση ακινήτων για τη διαπλάτυνση της Εθνι¬ 
κής οδού Αθηνών - Βουλιαγμένης - Σουνίου στη θέση «Γαλάζια 

Ακτή» της Κοινότητας Καλυβιών. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 
ΚΑΙ Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του Ν.Δ/τος 797/1971 «περί αναγκαστικών 
απαλλοτριώσεων», σε συνδυασμό με τις διατάξεις του Β.Δ/τος 
139/1971 «περί της αρμοδιότητος των Νομαρχών προς κήρυξιν ανα¬ 
γκαστικών τινων απαλλοτριώσεων*. 

2. Τις διατάξεις του άρθρου 23 του από 25 Νοεμβρίου 1929 
Διατάγματος «περί κωδικοποιήσεως των περί κατασκευής και αυντη- 
ρήσεως οδών κειμένων διατάξεων». 

3. Τις διατάξεις του άρθρου 1 του Ν. 653/1977 «περί υποχρεώ- 
σεως των παρόδιων ιδιοκτητών δια την διάνοιξιν Εθνικών οδών 
κλπ.», όπως συμπληρώθηκαν με τις παρ. 9 κα 10 του άρθρου 62 του 
Ν. 947/1979 και την παρ. 4 του άρθρου 9 του Ν. 960/1979, για 
την εκτέλεση των οποίων εκδόθηκε το Π.Δ. 929/1979. 

4. Την αριθ. Δΐγ/10469/7.4.86 απόφαση του Υπουργού Περι¬ 
βάλλοντος, Χωροταξίας και Δημοσίων Έργων περί εφαρμογής άρ¬ 
θρου 1 του Ν. 653/1977 «περί υποχρεώσεως των παρόδιων ιδιοκτη¬ 
τών για την διάνοιξιν Εθνικών οδών». 

5. Την απόφαση του Πρωθυπουργού Υ.63/20.8.85 (Φ.Ε.Κ. 498/20. 

8.85 τ.Β') σχετικά με την ανάθεση αρμοδιοτήτων στον Αναπληρωτή' 
Υπουργό Οικονομικών Νικόλαο Αθανασόπουλο, αποφασίζουμε: 

Κηρύσσουμε την αναγκαστική απαλλοτρίωση, για λόγους δημόσιας 
ωφέλειας και ειδικότερα για τη διαπλάτυνση της εθνικής ρ§ού Αθηνών 
Βουλιαγμένης - Σουνίου από τη χ.θ. 37+200 μέχρι τη χ.θ. 37+800, 
έκτασης εμβαδού 1.931,52 μ2, που βρίσκεται στη θέση «Γαλάζια 
Ακτή» της Κοινότητας Καλυβιών Αττικής και απεικονίζεται στο με 
κλίμακα 1:500 κτηματολογικό διάγραμμα και στον από 17.3.86 
αντίστοιχο κτηματολογικό πίνακα, τα οποία έχει συντάξει ο τοπογρά¬ 
φος μηχανικός X. Αγγελετόπουλος και έχει θεωρήσει στις 21.3.86 ο 
τοπογράφος μηχανικός Κ. Δεσύπρης. 

Στην έκταση που απαλλοτριώνεται προβάλλουν δικαιώματα κυριό¬ 
τητας οι: 1) Σακελλαρίου Λουκάς, 2) Μητροπούλου Κωστούλα κλπ. 

Η απαλλοτρίωση κυρήσσεται υπέρ του Δημοσίου και με δαπάνη: α) 
του Δημοσίου που θα αντιμετωπισθεί από τις πιστώσεις για έργα 
Δημοσίων Επενδύσεων αρμοδιότητας Υπουργείου. Περιβάλλοντος, 


Χωροταξίας και Δημοσίων Έργων και β) των παρόδιων ιδιοκτητών 
που ωφελούνται, με τις προϋποθέσεις του νόμου. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 28 Μαΐου 1986 

Ο ΑΝΑΠΛ. ΥΠΟΥΡΓΟΣ Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 

ΟΙΚΟΝΟΜΙΚΟΝ ΧΩΡΟΤΑΞΙΑΣ & ΔΗΜ. ΕΡΓΟΝ 

Ν. ΑΘΑΝΑΣΟΠΟΥΛΟΣ ΕΥΑΓ. ΚΟΥΛΟΥΜΠΗΣ 

-ψ- 

Αριθ. Π. 3440/469/ (5) 

Τροποποίηση της Δ. 4747/1213/30.9.1982 (ΦΕΚ 576/3.12. 

1982 τ.Δ') κοινής υπουργικής απόφασης. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 
ΚΑΙ Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

’ Εχοντας υπόψη: 

1. Τις διατάξεις του Ν.Δ. 797/1971 «περί αναγκαστικών 
απαλλοτριώσεων», σε συνδυασμό με τις διατάξεις του Β.Δ. 
139/1971 «περί της αρμοδιότητος των Νομαρχών προς κήρυξιν 
αναγκαστικών τινων απαλλοτριώσεων». 

2. Τη Δ. 4747/1213/30.9.1982 (ΦΕΚ 576/3.12.82 τ.Δ') 
κοινή υπουργική απόφαση με την οποία κηρύχθηκε αναγκαστική 
απαλλοτρίωση ακινήτων, που βρίσκονται στις περιοχές των αγρο¬ 
κτημάτων Ίμερου και Σιδηροχωρίου Νομού Ροδόπης, για τη 
διευθέτηση του ποταμού Πανδρόσου. 

3. Την απόφαση του Πρωθυπουργού Υ.63/20.8.85 (Φ.Ε.Κ. 498/20. 

8.85 τ.Β') σχετικά με την ανάθεση αρμοδιοτήτων στον Αναπληρωτή 
Υπουργό Οικονομικών Νικόλαο Αθανασόπουλο, αποφασίζουμε: 

Τροποποιούμε τη Δ. 4747/1213/30.9.1982 (ΦΕΚ 576/3.12.82 
τ.Δ’) κοινή υπουργική απόφαση ως προς το φορέα που βαρύνεται με τη 
δαπάνη και ορίζουμε ότι η δαπάνη της απαλλοτρίωσης αυτής θα αντιμε- 
τωπισθεί από το Νομαρχιακό Ταμείο Ροδόπης (ΣΑΝΤ 8629 κωδ. αριθ¬ 
μός έργου 8228011 «Διευθέτηση ποταμού Πανδρόσου Ν. Ροδόπης). 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 28 Μαΐου 1986 

Ο ΑΝΑΠΛ. ΥΠΟΥΡΓΟΣ Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 

ΟΙΚΟΝΟΜΙΚΟΝ ΧΩΡΟΤΑΞΙΑΣ & ΔΗΜ. ΕΡΓΟΝ 

Ν. ΑΘΑΝΑΣΟΠΟΥΛΟΣ ΕΥΑΓ. ΚΟΥΛΟΥΜΠΗΣ 

-♦- 

Αριθ. Π. 3268/940 (6) 

Αναγκαστική απαλλοτρίωση ακινήτων για την κατασκευή της Ευρείας 

παράκαμψης Πάτρας του Τμήματος Κ5-Κ6 (Γλαύκου - Οβρίας). 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 
ΚΑΙ Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του Ν.Δ. 797/1971 «περί αναγκαστικών 
απαλλοτριώσεων», σε συνδυασμό με τις διατάξεις του Β.Δ. 
139/1971 «περί της αρμοδιότητος των Νομαρχών προς κήρυξιν 
αναγκαστικών τινων απαλλοτριώσεων». 

2. Τις διατάξεις του άρθρου 23 του από 25 Νοεμβρίου 1929 
Διατάγματος «περί κωδικοποιήσεως των περί κατασκευής και συντη- 
ρήσεως οδών κειμένων διατάξεων». 

3. Τις διατάξεις του άρθρου 1 του Ν. 653/1977 «περί υποχρεώ¬ 
σεως των παρόδιων ιδιοκτητών δια την διάνοιξιν Εθνικών οδών 
κλπ.», όπως συμπληρώθηκαν με τις παρ. 9 και 10 του άρθρου 62 
του Ν. 947/1979 και την παρ. 4 του άρθρου 9 του Ν. 960/1979, 
για την εκτέλεση των οποίων εκδόθηκε το Π.Δ. 929/1979. 

4. Την αριθ. ΒΣ 1γ/0/10/97-Π/19.11.85 απόφαση του Υπουρ¬ 
γού Περιβάλλοντος, Χωροταξίας και Δημοσίων Έργων περί εφαρμο¬ 
γής άρθρου 1 του Ν. 653/1977 «περί υποχρεώσεως των παρόδιων 
ιδιοκτητών για την διάνοιξιν Εθνικών οδών». 

5. Την απόφαση του Πρωθυπουργού Υ.63/20.8.85 (Φ.Ε.Κ. 498/20. 

8.85 τ.Β'), σχετικά με την ανάθεση αρμοδιοτήτων στον Αναπληρωτή 
Υπουργό Οικονομικών Νικόλαο Αθανασόπουλο, αποφασίζουμε: 

Κηρύσσουμε την αναγκαστική απαλλοτρίωση, για λόγους δημόσιας 
ωφέλειας και ειδικότερα για την κατασκευή της ευρείας παράκαμψης 
Πάτρας του τμήματος Κ5-Κ6 (Γλαύκου - Οβριάς), έκτασης συνολι- 

κού εμβαδού 222,064 μ2, που βρίσκεται στην περιοχή Νομού 
Αχαΐας και απεικονίζεται στο με κλίμακα 1:500 και αριθμό σχεδίου 
Σ3 έως Σ9α (Φύλλα 3-9α) κτηματολογικό διάγραμμα και στον αντί¬ 
στοιχο κτηματολογικό πίνακα, τα οποία έχει 'συντάξει στις 14.8.85 η 
αγρ. τοπ. μηχανικός Ε. Πουρνάρα και έχει θεωρήσει στις 4.9.85 και 
14.4.86 ο Διευθυντής Συγκ. Έργων τέως 8ης ΠΥΔΕ πολιτικός μη¬ 
χανικός Κ. Τσουμάνης. Στην έκταση που απαλλοτριώνεται δεν περι¬ 
λαμβάνονται οι εκτάσεις που στα παραπάνω κτηματολογικά στοιχεία 
φέρονται ότι ανήκουν στο Δημόσιο. 

Στην έκταση που απαλλοτριώνεται προβάλλουν δικαιώματα κυ¬ 
ριότητας οι: 1) Παπαδόπουλος Ανδρέας, 2) Πανουσόπουλος Θεόδω¬ 
ρος του Ανδρέα κλπ. 

Η απαλλοτρίωση κηρύσσεται υπέρ του Δημοσίου και με δαπά¬ 
νη: α) του Δημοσίου που θα αντιμετωπιστεί από τις πιστώσεις για 
έργα Δημοσίων Επενδύσεων αρμοδιότητας Υπουργείου Περιβάλ¬ 
λοντος, Χωροταξίας Και Δημοσίων Έργων (ΣΑΕ 071/1985 
αριθ. έργου 8471002 ΔΕ) και β) των παρόδιων ιδιοκτητών που 
ωφελούνται, με τις προϋποθέσεις του νόμου.. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 28 Μαΐου 1986 

Ο ΑΝΑΠΛ. ΥΠΟΥΡΓΟΣ Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 

ΟΙΚΟΝΟΜΙΚΟΝ ΧΩΡΟΤΑΞΙΑΣ & ΔΗΜ. ΕΡΓΩΝ 

Ν. ΑΘΑΝΑΣΟΠΟΥΛΟΣ ΕΥΑΓ. ΚΟΥΛΟΥΜΠΗΣ 

- 4 - 

Αριθ. Β. 655/435 (7) 

Τυπική μερική ανάκληση της αναγκαστικής απαλλοτρίωσης που κη¬ 
ρύχθηκε με την Θ. 5565/7019/9.12.1963 Κοινή Υπουργική 

απόφαση (ΦΕΚ 200/20.12.1963 τ.Δ’.), υπέρ και με δαπάνη της 

Α.Ε. Βιομηχανίας Ξύλου «ΞΥΛΟΠΑΝ». 

Ο ΑΝΑΠΛ. ΥΠΟΥΡΓΟΣ ΟΙΚΟΝΟΜΙΚΩΝ ΚΑΙ 
Η ΥΦΥΠΟΥΡΓΟΣ ΒΙΟΜΗΧΑΝΙΑΣ, 

ΕΝΕΡΓΕΙΑΣ & ΤΕΧΝΟΛΟΓΙΑΣ 

' Εχοντας υπόψη: 

1. Τις διατάξεις του άρθρου 2 του κωδικοποιημένου Α.Ν. 
1731/1939 «περί αναγκαστικών απαλλοτριώσεων». 

2. Το αριθ. Φ.7.32β/Β.20952/20.2.1986 έγγραφο της Διεύ¬ 
θυνσης Βιομηχανικής Πολιτικής του Υπουργείου Βιομηχανίας, 
Ενέργειας και Τεχνολογίας. 

3. Την Υ.63/20.8.1985 απόφαση του Πρωθυπουργού (ΦΕΚ 
498/20.8.1985 τ.Δ'.), σχετικά με ανάθεση αρμοδιοτήτων στον 
Αναπλ. Υπουργό Οικονομικών Νικόλαο Αθανασόπουλο. 

4. Το Π.Δ. 437/1985 (ΦΕΚ 157/19.9.1985 τ.Α'.) «Καθορι¬ 
σμός και ανακατανομή αρμοδιοτήτων των Υπουργείων». 

5. Το Π.Δ. 456/1985 (ΦΕΚ 163/26.9.1985 τ.Α'.) «Μεταφορά 
αρμοδιοτήτων και Υπηρεσιών από ΥΠΕΘΟ στο ΥΒΕΤ». 

6. Την αριθ. 13457/ν-1Η/Φ5.23/9.10.1985 απόφαση του 
Πρωθυπουργού και του Υπουργού Βιομηχανίας, Ενέργειας και Τεχνο¬ 
λογίας, αναφορικά με ανάθεση αρμοδιοτήτων στην Υφυπουργό Βιομη¬ 
χανίας Ενέργειας και Τεχνολογίας Βάσω Παπανδρέου. 

7. Τα Φ7.32β/Β20952/20.2.86 και Φ7.32β/425Β/21.3.86 έγ¬ 
γραφα του Υπουργείου Βιομηχανίας Ενέργειας, Τεχνολογίας που περιέ¬ 
χουν την πρόταση για τη μερική αυτοδίκαιη ανάκληση, αποφασίζουμε: 

Ανακαλούμε και τυπικά την αναγκαστική απαλλοτρίωση που κηρύ¬ 
χθηκε με την Θ. 5565/7019/9.12.1963 κοινή Υπουργική απόφαση 
(ΦΕΚ 200/20.12.1963 τ.Δ'.), υπέρ και με δαπάνη της Α.Ε. Βιομη¬ 
χανίας Ξύλου «ΞΥΛΟΠΑΝ» για την ίδρυση εργοστασίου παραγωγής 
ινοσανίδων, παρασχιδοαανίδων κ.λπ., ως προς τη 237 ιδιοκτησία εμ¬ 
βαδού 3.800 μ 2 που φαίνεται στο από 6.11.1962 κτηματολογικό 
διάγραμμα της Εταιρίας αυτής, που θεωρήθηκε στις 29.11.1962 
από τον Προϊστάμενο , της Διεύθυνσης Τεχνικών Υπηρεσιών Νομού 
Θεσσαλονίκης Γαβριήλ Τάντο, και στον αντίστοιχο από 29.11.1962 
κτηματολογικό πίνακα που θεωρήθηκε στις 4,9.1963 από τον Γενικό 
Γραμματέα του Υπουργείου Βόρειας Ελλάδας I. Σταύρου. 

Η απαλλοτρίωση ανακαλείται τυπικά ως προς την 237 ιδιοκτησία 
γιατί δεν συντελέστηκε εμπρόθεσμα ως προς αυτή. 


Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 28 Μαΐου 1986 

Ο ΑΝΑΠΛ. ΥΠΟΥΡΓΟΣ Η ΥΦΥΠΟΥΡΓΟΣ ΒΙΟΜΗΧΑΝΙΑΣ, 

ΟΙΚΟΝΟΜΙΚΩΝ ΕΝΕΡΓΕΙΑΣ & ΤΕΧΝΟΛΟΓΙΑΣ 

Ν. ΑΘΑΝΑΣΟΠΟΥΛΟΣ Β. ΠΑΠΑΝΔΡΕΟΥ 

-♦- 

Αριθ. ΤΥ. οικ. 3133/3461 (8) 

Διαπίστωση υπαγωγής στις νέες διατάξεις γιά τις απαλλοτριώσεις 

της επαρχιακής οδού Καλό Χωριό - Ξεροκαμάρες από 
. χθ.0+000 μέχρι χθ. 3+126,75. 

Ο ΝΟΜΑΡΧΗΣ ΗΡΑΚΛΕΙΟΥ 
Έχοντας υπόψη: 

1. Το Ν.Δ. 797/71 «περί αναγκαστικών απαλλοτριώσεων». 

2. Το Β.Δ. 139/71 «περί αρμοδιότητας Νομαρχών προς κήρυξη 
αναγκαστικών απαλλοτριώσεων». 

3. Το Ν. 653/77 «περί υποχρεώσεως των παρόδιων ιδιοκτητών 
δια την διάνοιξη Εθνικών οδών κλπ. άρθρο 1. 

4. Το Ν. 960/79 «περί επιβολής υποχρεώσεων προς δημιουργία 
χώρων σταθμεύσεως αυτοκινήτων» κλπ. άρθρο 9 παρ. 4. 

5. Το Ν. 947/77 «περί οικιστικών περιοχών άρθρο 62, παρ. 9 και 10. 

6. Το Π.Δ. 929/79 «περί εκτελέσεως του άρθρου Γτου Ν. 653/77», 

7. Την απόφαση ΤΥ. οικ. 8234/14.11.1986 Νομαρχίας Ηρακλείου 
που εγκρίνει την μελέτη του κτηματολογίου του επαρχιακού δρόμου 
Καλό Χωριό Ξεροκαμάρες αναδόχου Ιωάννη Βαϊλάκη, αποφασίζουμε: 

Στον επαρχιακό δρόμο Καλό Χωριό - Ξεροκαμάρες που βελτιώνε¬ 
ται έχουν εφαρμογή οι νέες διατάξεις των απαλλοτριώσεων (άρθρο 1 
του Ν. 653/77) σε συνδιασμό με τις παρ. 9 και 10 του 947/79. 

Η υπόψη βελτιούμενη οδός απεικονίζεται στα από 13.11.1985 
εγκεκριμένα κτηματολογικά διαγράμματα αναδόχου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ηράκλειο, 28 Μαΐου 1986 
Ο Νομάρχης 
Μ. ΛΟΥΚΑΚΗΣ 

-♦-— 

Αριθ. ΤΥ, οικ. 3140/3461 (9) 

Διαπίστωση υπαγωγής στις νέες διατάξεις για τις απαλλοτριώ¬ 
σεις της επαρχιακής οδού αριθ. 9 Σταυρακιανή Καμάρα Δαφ- 

νές από χθ. 0+000 μέχρι χθ. 4+200. 

Ο ΝΟΜΑΡΧΗΣ ΗΡΑΚΛΕΙΟΥ 
’ Εχοντας υπόψη: 

1. Το Ν.Δ. 797/71 «περί αναγκαστικών απαλλοτριώσεων». 

2. Το Β.Δ. 139/71 «περί αρμοδιότητας Νομαρχών προς κήρυξη 
αναγκαστικών απαλλοτριώσεων». 

3. Το Ν. 653/77 «περί υποχρεώσεως των παρόδιων ιδιοκτητών 
δια την διάνοιξη Εθνικών οδών κλπ. άρθρο 1. 

4. Το Ν. 960/79 «περί επιβολής υποχρεώσεων προς δημιουργία 
χώρων σταθμεύσεως αυτοκινήτων» κλπ. άρθρο 9 παρ. 4. 

5. Το Ν. 947/77 «περί οικιστικών περιοχών άρθρο 62, παρ. 9 και 10. 

6. Το Π.Δ. 929/79 «περί εκτελέσεως του άρθρου 1 του Ν. 653/77». 

7. Την απόφαση ΤΥ. οικ. 9076/18.12.1985 Νομαρχίας Ηρα¬ 
κλείου που εγκρίνει την μελέτη του κτηματολογίου της επαρχιακής 
οδού Σταυρακιανή Καμάρα Δαφνές I. Κατεργιαννάκη, αποφασίζουμε: 

Στην επαρχιακή οδό αριθ. Σταυρακιανή-Δαφνές Χθ. 0+000 μέ¬ 
χρι την ΧΘ. 4+200 που βελτιώνεται έχουν εφαρμογή οι νέες διατά¬ 
ξεις των απαλλοτριώσεων (άρθρο 1 του Ν. 653/77) σε συνδυασμό 
με τις παρ. 9 και 10 του 947/79. 

Η υπόψη βελτιούμενη οδός απεικονίζεται στα από 13.12.1985 εγκε¬ 
κριμένα κτηματολογικά διαγράμματα αναδόχου I. Κατεργιαννάκη. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ηράκλειο, 28 Μαΐου 1986 
Ο Νομάρχης 
Μ.ΛΟΥΚΑΚΗΣ 

-4- 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


5329 


Αριθ. Ε, 265 , (10) 

Ορισμός τμήματος (εντός του χωρίου Στουρναρέϊχα) της αριθ. 9 
επαρχιακής οδού Πύλης Στουρναρέϊκων από χθ. 13+200 έως 
χθ. 13+600 στο οποίο προβλέπεται απαλλοτρίωση για βελτί¬ 
ωση του δρόμου (Αναδημοσίευση). 


Ο ΝΟΜΑΡΧΗΣ ΤΡΙΚΑΛΩΝ 
' Εχοντας υπόψη: 

1. Το Π.Δ. 797 «περί αναγκαστικών απαλλοτριώσεων». 

2. Το Β.Δ. 139/71 «περί αρμοδιότητας των Νομαρχών για κή¬ 
ρυξη αναγκαστικών απαλλοτριώσεων». 

3. Το άρθρο 23 του από 25.11.1929 Δ/τος «περί κωδικοποιήσεως 
των κειμένων διατάξεων περί κατασκευής και συντηρήσεως οδών». 

4. Το Ν. 653/77 όπως έχει τροποποιηθεί και συμπληρωθεί με 
τις διατάξεις των Ν. 947/77 και 690/77 και με το Π.Δ. 
929/79 «περί υποχρεώσεων των παρόδιων ιδιοκτήτων για την 
διάνοιξη και βελτίωση οδών κλπ. 

5. Την ανάγκη βελτίωσης της αριθ. 9 επαρχιακής οδού Πύλης 
Στουρναρέϊκων χθ. 13+200 έωςχθ. 13+600 προς επίτευξη καλυτέ- 
ρας κυκλοφορίας οχημάτων, αποφασίζουμε: 

Ορίζουμε το τμήμα (εντός του χωρίου Στουρναρέϊχα) από χθ. 
13+200 έως χθ. 13+600 της αριθ. 9 επαρχιακής οδού, το οποίο 
προβλέπεται να βελτιωθεί όπως απεικονίζεται στο κτηματολογικό διά¬ 
γραμμα και κτηματολογικό πίνακα που συντάχθηκαν από το εργοδηγό 
Βασίλειο Κελεπούρη και θεωρήθηκαν από τον Δ/ντή ΤΤΝ Τρικάλων. 

Η απόφαση αυτή να δημοσιευθεί στην Εφημερίδα της Κυβερνή- 
σεως, σύμφωνα με το άρθρο 62 του Ν. 947/79. 

Τρίκαλα, 15 Ιανουάριου 1986 
Ο Νομάρχης 
ΠΕΤΡΟΣ ΡΙΖΟΣ 

* Αναδημοσιεύεται, επειδή δημοσιεύτηκε εσφαλμένα στο 165/7. 
3,86 ΦΕΚ τ. Δ’. 

-♦-- 

Αριθ. 528 (11) 

Έγκριση απαλλοτρίωσης ακινήτου στην Κοινότητα Αγ. Θωμά επαρ¬ 
χίας Μεσολογγίου Ν. Αιτωλίας και Ακαρνανίας. 

Ο ΠΡΟΕΔΡΟΣ ΤΗΣ ΚΟΙΝΟΤΗΤΑΣ 
ΑΓ. ΘΩΜΑ, ΕΠΑΡΧΙΑΣ ΜΕΣΟΛΟΓΓΙΟΥ, 
ΝΟΜΑΡΧΙΑ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 

Με την 19/86 απόφαση του Ιοινοτικού Συμβουλίου Αγίου Θωμά 
που εκδόθηκε σύμφωνα με τις διατάξεις των άρθρ. 243 και 244 του 
Δ.Κ.Κ. (Π.Δ. 76/85) εγκρίθηκε η απαλλοτρίωση ακινήτου έκτασης 
300 τ.μ. και δύο ελαιοδένδρων, ιδιοκτησίας Βασιλείου Ευθ. Μπιλάλη 
για λόγους δημόσιας ωφέλειας, ήτοι για ανόρυξη γεώτρησης για 
ύδρευση της Κοινότητας, με δαπάνες της Κοινότητας. 


Άγιος θωμάς, 28 Μαΐου 1986 
Ο Πρόεδρος 

ΣΩΖΩΝ ΠΑΣΠΑΛΙΑΡΗΣ 


♦ 


Αριθ. 37 (12) 

Αναγκαστική απαλλοτρίωση ακινήτων στην Κοινότητα Φιλιών Ν. Αχαΐας. 


Ο ΠΡΟΕΔΡΟΣ ΤΗΣ ΚΟΙΝΟΤΗΤΑΣ 
ΦΙΛΙΩΝ Ν. ΑΧΑΪΑΣ 


Με την 37/1985 Α.Κ.Σ. Φιλιών, εγκριθείσα με την υπ’ αριθ. 
Α.13767/18.4.86 ομοία της Νομαρχίας Αχαΐας, απόφαση του Προέδρου 
της Κοινότητας Φιλιών Ν. Αχαΐας, κηρύχθηκε απαλλοτρίωση ακινήτων 
του Κων/νου Αντωνόπουλου. Το μεν πρώτο στη θέση Πάτερά έκτασης 
100 τ.μ. προς 10 δρχ. το τ.μ., το δε δεύτερο στη θέση Χαντάκια έκτασης 
27 τ.μ. προς 10 δρχ. το τ.μ. Η αξία και των δύο είναι 1.270 δρχ. 


Φιλία, 23 Μαΐου 1986 


Ο Πρόεδρος 

ΒΛΑΣΙΟΣ ΚΩΣΤΟΠΟΥΛΟΣ 


♦ 


ΑΝΑΚΟΙΝΩΣΕΙΣ 

Αριθ. Τ.Υ. 3120 (13) 

Ανακοίνωση για την παρακατάθεση αποζημίωσης από απαλλοτρί¬ 
ωση ακινήτων στο Νομό Χανιών. 

Ο ΝΟΜΑΡΧΗΣ ΧΑΝΙΩΝ 

1) Σύμφωνα με τις διατάξεις του Ν. Δ/τος 797/71 «περί αναγκα¬ 
στικών απαλλοτριώσεων» γνωστοποιούμε σε όλους, όσους: 

α) Έχουν δικαιώματα κυριότητας ή άλλα εμπράγματα δικαιώματα 
στα ακίνητα που έχουν απαλλοτριωθεί με την 3803/18.4.83 από¬ 
φασή μας, (ΦΕΚ 255/21.6.83 τ. Δ') για την κατασκευήοδού προ- 
σπελάσεως προς το Ραδιοβήθημα Παλαιοχώρας (νΟΚ). 

β) Έχουν εγγράψει υποθήκη, ή έχουν επιβάλλει κατάσχεση ή με 
οποιοδήποτε τρόπο διεκδικούν τα ακίνητα που απαλλοτριώθηκαν, ότι, 
η αποζημίωση που καθόρισε το Μονομελές Πρωτοδικείο Χανιών, με 
την/99/85 απόφαση του, για την πληρωμή των εκτάσεων που απαλ¬ 
λοτριώθηκαν, όπως φαίνονται στο κτηματολόγιο κατατέθηκε στο Τα¬ 
μείο Παρ/κών και Δανείων και εκδόθηκε για τον σκοπό αυτό το αριθ. 
26106/19.5.1986 γραμμάτιο συστάσεως παρακαταθήκης του Γρα¬ 
φείου Παρακαταθηκών Α' Χανιών για ποσό δραχμών, πέντε εκατομ¬ 
μυρίων οχτακοσιών εβδομήντα πέντε χιλιάδων (5.875.000). 

2) Η αποζημίωση αυτή είναι αποδοτέα στους δικαιούχους που θα 
αναγνωριστούν σύμφωνα με το Νόμο. 

Η ανακοίνωση αυτή να δημοσιευτεί στην Εφημερίδα της Κυβερ- 
νήσεως. 

Χανιά, 22 Μαΐου 1986 
Ο Νομάρχης 

ΜΑΝΩΛΗΣ ΠΑΝΤΟΥΒΑΚΗΣ 

- + - 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

(14) 

Τροποποίηση του από 31.10.1985 π. δ/τος «Καθορισμός χρήσεων 

γης στην περιοχή Καλλιθέας της Κοινότητας Πεντέλης (Αττικής) 
(ΦΕΚ 600/Δ/85). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

’ Εχοντας υπόψη: 

1. Τις διατάξεις του ν. δ/τος της 17.7.1923 όπως μεταγενέ¬ 
στερα τροποποιήθηκαν και συμπληρώθηκαν και ειδικότερα τα άρθρα 
11 και 85Α. 

2. Τις διατάξεις του ν. 1337/1983 (ΦΕΚ 33/Α) και ειδικότερα 
το άρθρο 38 (παρ. 4). 

3. Τις διατάξεις του ν. 1558/1985 (ΦΕΚ 137/Α) και ειδικότερα 
το άρθρο 23 (παρ. 1). 

4. Τις διατάξεις του ν. 1032/1980 (ΦΕΚ 57/Α) και ειδικότερα 
τα άρθρα του 2, 3 και 7. 

5. Την υπ’ αριθ. 261/1986 γνωμοδότηση του Συμβουλίου της 
Επικράτειας, με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1. 

Η περίπτωση θ της παρ. 1 του άρθρου 1 και 2 του από 31.10.1985 
π. δ/τος «Καθορισμός χρήσεων γης στην περιοχή Καλλιθέας της Κοινό¬ 
τητας Πεντέλης (Αττικής)» (ΦΕΚ 600/Δ/85) αντικαθίσταται ως εξής: 

Ένα μόνο εμπορικό κατάστημα εμβαδού μέχρι 70 τ.μ. ανά οικό¬ 
πεδο για την εξυπηρέτηση των καθημερινών αναγκών της αμέσου 
περιοχής (ειδών διατροφής - ψιλικά)». 

Άρθρο 2. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 29 Μαΐου 1986 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΟΝ 

ΕΥΑΓΓΕΛΟΣ ΚΟΥΛΟΥΜΠΗΖ 
- ψ - 

ΑΠΟΦΑΣΕΙΣ 

Αριθ. 38624/6644/86 (15) 

Επίσπευση από το Δημόσιο της εφαρμογής του Σχεδίου πόλης Χα¬ 
λανδρίου. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

’ Εχοντας υπόψη: 

1. Τις διατάξεις του Ν.Δ. 17.7.23 «περί σχεδίων πόλεων, κωμών 
χλπ.». 

2. Τις διατάξεις του Ν.Δ. 632/76 όπως τροποποιήθηκαν με το 
Ν.Δ. 1143/72. 

3. Τις διατάξεις του 797/71 «περί αναγκαστικών απαλλοτριώσεων». 

4. Τις διατάξεις του Ν. 1558/85 άρθρο 23 «σύσταση Υπουρ¬ 
γείου ΠΕΧΩΔΕ», αποφασίζουμε: 

Την Επίσπευση από το Δημόσιο της εφαρμογής του εγκεκριμένου 
σχεδίου πόλης Χαλανδρίου επί του Ο.Τ. 569 που προβλέπεται με το 
από 31.1.70 (ΦΕΚ 21 Δ'/70) Β.Δ/γμα ρυμοτομίας σύμφωνα με τις 
ενδείξεις της με αριθ. 175/75 πράξης αναλογισμού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 23 Μαΐου 1986 

ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 
-*-- 

Αριθ. 37332/1497 (16) 

Κίνηση της διαδικασίας σύνταξης του Γεν. Πολεοδομικού Σχεδίου 
Κ. Κουλούρας Ν. Αχαΐας. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη τις διατάξεις: 

1. Τον Ν. 1558/1985 «Κυβέρνηση και Κυβερνητικά Όργανα» 
(ΦΕΚ 137Α/85) και ειδικότερα το άρθρο 23 παρ. 1. 

2. Του άρθρου 3 παρ. 1 του Ν. 1337/83 (ΦΕΚ 33/14.3.1983 
τ.Α) για την επέκταση των πολεοδομικών σχεδίων, την οικιστική 
ανάπτυξη και σχετικές ρυθμίσεις, αποφασίζουμε: 

Την κίνηση της διαδικασίας σύνταξης του Γενικού Πολεοδομικού 
Σχεδίου Κοινότητας ΚΟΥΛΟΥΡΑΣ, τα όρια του οποίου φαίνονται στο 
σχετικό πρωτότυπο διάγραμμα το συνοδευτικό της αριθ. 
37562/1441/22.5.1985 απόφασης ΧΟΠ. (ΦΕΚ 276Δ/85) «περί 
κίνησης διαδικασίας ΓΠΣ ΑΙΓΙΟΥ σε κλίμακα 1:10.000». 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 19 Μαΐου 1986 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 
- 4 - 

Αριθ. ΒΣ1α/0/7/38-Θ (17) 

Εφαρμογή άρθρου 1 του Ν. 653/77 «περί υποχρεώσεως των παρό¬ 
διων ιδιοκτητών για την διάνοιξη Εθν. Οδών κλπ.». 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

’ Εχοντας υπόψη: 

1. Το Ν. 653/77 «περί υποχρεώσεως των παρόδιων ιδιοκτητών 
για την διάνοιξη Εθνικών οδών χλπ.·. 

2. Τις παρ. 9 και 10 του άρθου 62 του Ν. 947/79 «περί οικιστι¬ 
κών περιοχών και το Π.Δ. 929/79 ως και τον 960/21.8.79 και 
ιδιαίτερα τη παραγ. 4 του άρθρου 9 δια των οποίων τέθηκαν σε 
εφαρμογή νέες διατάξεις απαλλοτριώσεων με επιβάρυνση των παρό¬ 
διων ιδιοκτητών για τις περιπτώσεις Εθνικών οδών (νέες διανοίξεις, 
βελτιώσεις ή διαπλατύνσεις) και επαρχιακών, Δημοτικών και Κοινοτι¬ 
κών οδών (νέες διανοίξεις, βελτιώσεις). 

3. Την ανάγκη καθορισμού των περιπτώσεων εφαρμογής του 
άρθρου 1 του Ν. 653/77 σε οδούς που προβλέπεται εκτέλεση εργα¬ 
σιών βελτιώσεως ή διαπλατύνσεως. 

Και αφού λάβαμε υπόψη: 

1. Την αριθ. 2562/22.4.86 απόφαση με την όποια εγκρίθηκε το 
κτηματολόγιο και ο κτηματολογικός πίνακας του ανισοπέδου κόμ- 
βού διασταύρωσης Ν. Διαγώνιου με την οδό Γεωργικής Σχολής 
Φοίνικα, αποφασίζουμε: 

Ορίζουμε ώς κατωτέρω τα τμήματα της Εθνικής οδού Θεσ/κης 
- Πολυγύρου που αποτελούν νέες χαράξεις προς βελτίωση ή διαπλα- 


τύνσεις αυτής για τα οποία έχουν εφαρμογή οι διατάξεις του άρθρου 
1 του Ν. 653/77. 

1. Ανισόπεδος κόμβος διαοταυρώσεως Ν. Διαγώνιου με την 
οδό Γεωργικής Σχολής Φοίνικα. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 23 Μαΐου 1986 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 


-ψ- 

Αριθ. Α.Π. 2034 (18) 

Ανάκληση της από 18.3.80 ΦΕΚ 184 Δ απόφαση Νομάρχη Βοιωτίας 
περί αναγνώρισης οδού προϋφισταμένης του 1923. Ανάκληση της 
αριθ. 2125/20.5.85 απόφαση Νομάρχη για τον ίδιο δρόμο πριν 
του 1923 στον Ορχομενό και έκδοση νέας απόφασης που αφορά την 
αναγωνριση του πιο πάνω δρόμου ως προϋφιστάμενο του 1923. 

Η ΝΟΜΑΡΧΗΣ ΒΟΙΩΤΙΑΣ 
' Εχοντας υπόψη: 

1. Τις .διατάξεις του Ν. 3200/55 «περί Διοικητικής Αποκέντρω¬ 
σης» (ΦΕΚ 97Α/55) και τις διατάξεις του Ν.Δ. 3620/56 και 
532/70 (ΦΕΚ 279Α/56 και 103 Α/70) αντίστοιχα. 

2. Τις διατάξεις του Α.Ν. 314/1968 «περί παροχής στον 
Υπουργό Βόρειας Ελλάδος και τους Νομάρχες αρμοδιοτήτων επί 
.θεμάτων εγκρίσεως επεκτάσεως ή τροποποιήσεως σχεδίων πόλεων 
και κωμών όπως αυτές τροποποιήθηκαν και συμπληρώθηκαν με το 
Ν.Δ. 1018/71 (ΦΕΚ 220Α/71). 

3. Το Ν. 1558/85 ΦΕΚ 137Α/26.7.85 περί σύστασης Υπ. ΠΕ. 
ΧΩ.Δ.Ε. 

4. Τις διατάξεις του από 17.7.23 Ν.Δ. «περί σχεδίων πόλεων» 
όπως μεταγενέστερα τροποποιήθηκαν και συμπληρώθηκαν. - 

Βλέποντας και 

1. Το σχέδιο πόλεως Ορχομενού (Β.Δ. 29.9.39 ΦΕΚ 422Α). 

2. Το αριθ. 38167/1890, 3875/1904 συμβ. τη με αρι. 364/27 
απόφαση Ειρηνοδικείου και το 402/70 πιστοποιητικό Δήμου. 

3. Τη με αριθ. πρωτ. 721/86 εισήγηση του Τ.Π. και Π.Ε. προς 
το Συμβούλιο ΧΟΠ με την οποία εισηγείται την ανάκληση των δύο 
προηγουμένων αποφάσεων που αφορούν το θέμα και έκδοση νέας 
απόφασης Νομάρχη με το ίδιο τοπογραφικό ως η 2125/85 και με 
πληρέστερο σκεπτικό και αιτιολόγηση. 

4. Την από 17.4.86 γνωμοδότηση του συμβουλίου Χ.Ο.Π. Ν. 
Βοιωτίας με την οποία προτείνεται η ανάκληση των από 18.3.80 
ΦΕΚ 184 Δ και 2125/85 αποφάσεις Νομάρχη και έκδοση νέας όπου 
το πλάτος του δρόμου μεταξύ των δύο ιδιοκτησιών αφών Γκάγκαρη 
να μειωθεί στα 9.00 μ. αρχομένης από Βορείου ιδιοκτησίας αυτών 
εκτιμώντας ότι το πλάτος των 12,60 δεν αποδεικνύεται ότι προϋφί- 
σταται του 1923 και οι αφοί Γκάγκαρη συνηγορούν στη τελική δια¬ 
μόρφωση του δρόμου στο παραπάνω πλάτος, αποφασίζουμε: 

α. Την ανάκληση των από 18.3.80 ΦΕΚ 184Δ' και 2125/85 
αποφάσεων Νομάρχου που αναφέρονται στην αναγωνριση οδού 
προϋφισταμένης του 1923 στον Ορχομενό μπροστά από τις ιδιο¬ 
κτησίες Απογένη και I. Ζυγούρα. 

β. Την αναγνώριση της ιδίας οδού μπροστά από τις ίδιες ιδιοκτη¬ 
σίες με το ίδιο τοπογραφικό της 2125/85 απόφασης με τη μόνη 
διαφορά ότι το πλάτος του δρόμου μεταξύ των ιδιοκτησιών Γκάγκαρη 
ορίζεται έως 9.00 μ. από 12,60 μ. όπως ορίζετο με το τυπογραφικό 
που συνόδευε την πιο πάνω απόφαση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λιβαδειά, 9 Μαΐου 1986 
Η Νομάρχης 
ΧΡ. ΧΑΡΙΣΙΟΥ 


Αριθ. 2020/86 


♦ 


(19) 


Καθορισμός στάσιμων και απομακρυσμένων οικισμών για εξουσιοδό¬ 
τηση Προέδρων Κοινοτήτων για χορήγηση οικοδομικών αδειών. 

Ο ΝΟΜΑΡΧΗΣ ΦΩΚΙΔΑΣ 


' Εχοντας υπόψη: 

1. Τις διατάξεις του Ν. 3200/55 που τροποποιήθηκε με τον 
Ν. 314/68 όπως ισχύει σήμερα. 

2. Την 24969/5379/12.5.1981 απόφαση Υπουργού ΧΟΠ «περί 
υπογραφής οικοδομικών αδειών από προέδρους Κοινοτήτων». 




ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 

3. Την κατάσταση του οδικού δικτύου ίων ορεινών και δυσπρόσι¬ 
των οικισμών και τη συγκοινωνιακή υποδομή τους. 

4. Την από 7.5.86 σύμφωνη γνωμοδότηση του Συμβουλίου 
Χ.Ο.Π. Ν. Φωκίδας, αποφασίζουμε: 

Χαρακτηρίζουμε τους οιχίσ(|ούς: Δάφνο, Διχώρι, Κερασιές, 
Κριάτσι, Τρίστενο και Ψηλό Χωριό σαν στάσιμους και απομακρυ¬ 
σμένους και εξουσιοδοτούμε τους Προέδρους των. Κοινοτήτων να 
χορηγούν οικοδομικές άδειες σύμφωνα με την (2) σχετική από¬ 
φαση μέσα στα όρια των οικισμών. 

Κάθε παλαιότερη απόφασή μας που αντίκειται στην παρούσα κα- 
ταργείται. 

Η απόφαση αυτή να δημοσιευθεί στην Εφημερίδα της Κυβερνήσεως. 

Άμφισσα, 19 Μαΐου 1986 
Ο Νομάρχης 
ΠΑΝ. ΘΕΡΜΟΣ 

ΔΙΟΡΘΩΣΕΙΣ ΣΦΑΛΜΑΤΩΝ 

( 20 ) 


Στο ΦΕΚ 120/Δ/20.2.86 που δημοσιεύθηκε η 3648/266/29. 
1.86 απόφαση Τπουργού ΠΕ.ΧΩ.ΔΕ. «περί έγκρισης γενικού Πολεο- 
δομικού σχεδίου (Γ.Π.Σ.) χώρας Τήνου στην παραγρ. 1 και στον 
τρίτο στίχο διορθώνεται το «Π1 2 Π1.3.2.2.—Π.1.11..» κ.λπ. στο 
ορθό «Π1-2, Π1.3.2-Π.1.1.1...» κ.λπ. 

(Από το ΤΠ.ΠΕ.ΧΩ.ΔΕ.) 


♦ 


( 21 ) 


Στο ΦΕΚ 67/δ/18.2.86 που δημοσιεύθηκε η Γ. 3199/185/20.1.86 
απόφαση του Τπουργού ΠΕ.ΧΩ.ΔΕ. περί έγκρισης γενικού Πολεοδομικού 


σχεδίου (Γ.Π.Σ.) Οικισμού Ιθάκης, γίνεται η παρακάτω διόρθωση: 

Στην Παράγραφο ΣΤ και στον 3ο στίχο διορθώνεται το «εφαρ¬ 
μογών με την αριθ. 3/199/1986 πράξη..» στο ορθό « εφαρμο¬ 
γών με την 3199/86 πράξη..» κ.λπ. 

(Από το Τπ. ΠΕ. ΧΩ. ΔΕ.) 


♦ 


( 22 ) 


Στο ΦΕΚ 109/Δ/19.2.86 που δημοσιεύθηκε η 337/19/7.1.86 
απόφαση του Τπ. ΠΕ.ΧΩ.ΔΕ. «περί έγκρισης Γ.Π.Σ. του Δήμου Νά¬ 
ουσας», γίνονται οι παρακάτω διορθώσεις: 

Μετά το τέλος της παρ. 1.Αδ)1 διορθώνεται το «..3. Ζωνών οργα¬ 
νωμένης κ.λπ.» στο ορθό «2. Ζωνών οργανωμένης κ.λπ.». 

Επίσης στην παραγρ. 1.Δ και στον δεύτερο στίχο διορθώνεται το «..στο 
χάρτη Π—3, 1,9 Π3.2...» στο ορθό «Π3.1.2.—Π—3.2.Π 3.3...» κΑπ. 

(Από το Τπ. ΠΕ.ΧΩ.ΔΕ.) 

(23) 


Στο ΦΕΚ 119/Δ/20.2.86 που δημοσιεύθηκε το από 13.1.86 
Π.Δ/γμα «περί έγκρισης τοπικού ρυμοτομικού σχεδίου στην εκτός σχε¬ 
δίου περιοχή «Σχολής Ευελπίδων» του Δήμου Αθηναίων για τον καθο¬ 
ρισμός κοινοφελών και κοινοχρήστων χώρων και καθορισμός όρων και 
περιορισμών δόμησης αυτών», γίνεται η παρακάτω διόρθωση. 

Στο άρθρο 2.β) διορθώνεται το «.χώρος Δ'ΒΓΔΕΖΗΘΙΚ 
Η' Ζ'' Ε'' Δ''..» κ.λπ. στο ορθό «..χώρος Δ' ΒΓ ΔΕΖΗΘΙ 
Κ Η' Ζ' Ε'Δ'..» κ.λπ. 

(Από το Τπ. ΠΕ. ΧΩ. ΔΕ.) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




